|  |  |  |
| --- | --- | --- |
| Saatchi&Saatchi55mm |  |  |

Информация за медиите

12 юни 2023 г.

**Йоанна Славская спечели Saatchi Circle FARA 2023**

Йоанна Славскаяе победителят в десетото издание на рекламния формат Saatchi Circle, който се проведе от 8 до 10 юни по време на българския рекламен фестивал ФАРА.

Общо три отбора, два от които индивидуални, се включиха в практическата академия за смели идеи. Участниците работиха по бриф за А1 България. Те трябваше да намерят неочакван начин да демонстрират превъзходството на скоростта на 5G.

Състезанието беше изключително оспорвано. Освен Йоанна, в битката на идеи се включиха Виолета Тенева, както и отборът на Лора Христова и Ивана Сливкова.

По пътя към финала, отборите бяха подпомагани от трима ментори от екипа на Saatchi & Saatchi Sofia. А в последния ден на ФАРА смело се изправиха пред специално сформираното жури, за да защитят идеите си.

Saatchi Circle се организира от Saatchi & Saatchi Sofia от 2013 г. насам. В последните години фестивалът ФАРА е партньор на инициативата. За десетото си издание състезанието изненада с нов формат, който позволи на участниците още по-смело да заявят талантите си пред бранша.

***За Publicis Groupe - The Power of One***

**Publicis Groupe** е лидер в комуникациите в глобален план и в България и предлага цялостен модел на работа – от стратегическо консултиране до ефективно изпълнение, съчетавайки маркетинг и дигитална бизнес трансформация. Publicis Groupe партнира на клиентите в тяхното бизнес развитие, като осигурява централизиран достъп до експертизата на екипите и акцентира върху персонализираните и индивидуални маркетингови решения.

**Publicis Groupe България** **обединява девет специализирани звена** – Saatchi & Saatchi, Leo Burnett, Red Lion, Digitas, MSL, Publicis Dialog, Brandworks, Zenith и Starcom, които работят в областта на рекламата, връзките с обществеността, промоционален и събитиен маркетинг, маркетинг към купувача и комуникация на местата на продажба, стратегическо планиране и бизнес дизайн, дигитални маркетингови и бизнес решения, производство на аудио-визуални продукти, медийни стратегии и медийно планиране и купуване.

Компанията също е **експертен център за „Разузнаване на социалните мрежи“**, чийто отдел работи с чужди пазари от мрежата на Publicis Groupe. Екипът има познания на повече от 25 езика и анализира тенденциите и нагласите в потребителското съзнание и поведение, преди те да са станали актуални, като по този начин маркетинг експертите имат възможността да интегрират тази информация в дългосрочните си стратегии и процеси на марките и компаниите.

През 2022 г. Publicis Groupe България разраства **технологичната си експертиза с екипи от ИТ разработчици**, които работят за създаването на дигитални маркетинг платформи за глобални клиенти на Publicis.

|  |
| --- |
| За повече информация:  |
| Ива Григорова | Директор PR бизнес, MSL   | + 359 887 917 267 | Iva.grigorova@mslgroup.com  |